pt gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl gl gl gl lt es gl de it gl pt gl es gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Declaran oito testemuñas novas vencelladas ao caso de Samuel Luiz - G24
Entre os citados, hai persoas que viron, supostamente, como un grupo de mozos mallou en Samuel durante seis minutos ata acabar coa súa vida
Continúa a investigación para esclarecer a morte violenta de Samuel Luiz, o mozo de 24 anos asasinado a golpes na madrugada do pasado 3 de xullo no paseo marítimo da Coruña.
Estaba previsto que ao longo da mañá deste venres o xuíz instrutor e as partes escoitasen a versión de oito novas testemuñas vencelladas co caso e solicitadas pola Fiscalía.
Entre os citados, hai persoas que viron, supostamente, como un grupo de mozos mallou en Samuel durante seis minutos ata acabar coa súa vida e outras que foron chamadas por ter algún tipo de relación cos procesados o día en que se rexistraron os feitos.
O crime xa ten os seus presuntos culpables. As seis primeiras detencións producíanse días despois do asasinato de Samuel. Case tres meses máis tarde producíase a sétima. A día de hoxe, dous menores atópanse ingresados nun centro especializado.
Dos maiores, tres varóns están na cadea e os outros dous, entre os que está a moza dun dos anteriores, quedaron en liberdade coa obriga de comparecer no xulgado periodicamente.
A fiscalía, a acusación particular e tamén a popular piden asasinato para os acusados maiores de idade. O caso dos dous menores está a ser tramitado pola Fiscalía de Menores.
Denuncia a suplantación de identidade do seu sogro, falecido hai 10 anos
Continúa retido en Redondela o mercante Cool Girl por incumprir, supostamente, a lei internacional
A Audiencia Nacional rexeita trasladar a Marín ou Vigo a instrución do Villa de Pitanxo
Xa son 24 os investigados na rede de prostitución en pisos e clubs de alterne na provincia de Pontevedra
Contido con Xeográficas Galicia .
Arranca unha nova edición do San Froilán en Lugo
A Coruña prepárase para acoller este mércores o cumio hispano-alemán
Rueda e a alcaldesa da Coruña acordan avanzar nas obras do hospital e a intermodal
O Goberno negocia con Stellantis instalar o grupo de alta tensión na factoría de Vigo
Síguenos en redes sociais
Aviso legal e Política de Privacidade